

**Crna Gora**

**Vlada Crne Gore**

**MINISTARSTVO UNUTRAŠNJIH POSLOVA**

**Odjeljenje za unutrašnju kontrolu policije**

I Z V J E Š T A J

Odjeljenja za unutrašnju kontrolu policije

o izvršenim unutrašnjim kontrolama policije

za mjesec M A R T 2024

**■ Kontrole – provjere**

Službenici Odjeljenja za unutrašnju kontrolu policije su tokom marta 2024.godine izvršili jednu kontrolu – provjeru zakonitosti postupanja policijskih službenika na osnovu operativnih i drugih saznanja o mogućim nezakonitostima i nepravilnostima u radu i postupanju policijskih službenika.

● U postupku unutrašnje kontrole nijesu se nesporno mogle utvrditi činjenice i dokazi koji bi ukazivali na neprofesionalno i nezakonito postupanje policijskih službenika u slučajevima kojisu navedeni u anonimnom dopisu, ali je i konstatovano da su od strane neposrednog rukovodioca organizacione jedinice preduzete zakonske mjere na utvrđivanju etičnosti postupanja policijskog službenika u jednom od navedenih slučajeva navedenih u anonimnom dopisu.

**■ Pritužbe – žalbe građana**

Službenici Odjeljenja za unutrašnju kontrolu policije su tokom marta 2024.godine, izvršili kontrolu zakonitosti postupanja policijskih službenika na osnovu sedam pritužbi na postupanje policijskih službenika.

Pritužbe su se sadržinski odnosile na način vršenja policijskih poslova i primjene policijskih ovlašćenja.

►Na osnovu činjenica i dokaza utvrđenih u postupku unutrašnje kontrole u tri slučaja pritužbi konstatovani su izvjesni propusti u radu policijskih službenika usljed čega je Odjeljenje za unutrašnju kontrolu policije:

* u jednom slučaju, Izvještaj sa spisima predmetasačinjenim u postupku unutrašnje kontrole dostavilo direktoru Uprave policije na dalju nadležnost jer je konstatovano da postoji osnovana sumnja da je policijski službenik Odjeljenja bezbjednosti Rožaje počinio težu povredu službene dužnosti iz člana 173 stav 1 tačka 24 Zakona o unutrašnjim poslovima (nesačinjavanje ili neblagovremeno ili nepotpuno sačinjavanje službenog dokumenta o preduzimanju službene radnje ili primjeni policisjkog ovlašćenja);
* u jednom slučaju Izvještaj sa spisima sačinjenim u postupku unutrašnje kontrole dostavilo je Etičkom odboru Ministarstva unutrašnjih poslova na ocjenu etičnosti postupanja policijskog službenika Stanice granične policije Bijelo Polje i
* u jednom slučaju je na osnovu činjenica i dokaza utvrđenih u postupku unutrašnje kontrole utvrđeno da su od strane neposrednog rukovodioca organizacione jedinice u kojoj je raspoređen policijski službenik, već preduzete zakonske mjere kada su, po nalogu Osnovnog državnog tužioca u Bijelom Polju zbog krivičnog djela Ugrožavanje sigurnosti, od policijskog službenika privremeno oduzeti službeno naoružanje i oprema, dok je Izvještaj sa spisima sačinjenim u postupku unutrašnje kontrole dostavljen Etičkom odboru Ministarstva unutrašnjih poslova, na ocjenu etičnosti postupanja policijskog službenika Stanice granične policije Bijelo Polje I.

U preostala četiri slučaja nijesu utvrđene činjenice i dokazi koji bi ukazivali na postojanje elemenata disiplinske ili druge odgovornosti u preduzimanju službenih radnji od strane policijskih službenika u predmetnim slučajevima.

Međutim, u jednom slučaju pritužbe, i pored činjenice da se u postupku unutrašnje kontrole nijesu mogle utvrditi činjenice i dokazi o eventualnom nezakonitom postupanju policijskog službenika - Izvještaj sa spisima predmeta dostavljen je ODT – u Podgorici, na dalji postupak i odlučivanje da li u radnjama i postupanju policijskog službenika ima elemenata KD Zloupotreba službenog položaja iz člana 416 KZ CG.